钦定古今图书集成/明伦汇编/氏族典/第531卷 > 郭渊
## 钦定古今图书集成/明伦汇编/氏族典/第531卷 > 郭渊

按《六安州志》：“渊字济川，六安人。唐郭子仪之后，群盗
起，渊聚族保障一村曰蔡堡，州人依焉。大德末，淮西
大饥，渊作𫗴粥食之，多所存活。时人多鬻子自救，渊
取困甚者假子养之，十馀年，皆为娶妇。至岁大穰，纵
之去。”

===郭隚===按《福州府志》：“隚字德基，长乐人。至元中，举遗逸，授泉
山长，迁兴化路教授，改吴江州，再迁兴化，卒。隚为人
易直修洁，其诗文亦平和深沈，不以琢镂为工。”